Πάολα Νικολέσκο

Η Πάολα Νικολέσκο, περισσότερο γνωστή ως "Πάολα" (1916-1990, πραγματικό όνομα Παυλίνα Σπηλιωτοπούλου-Νικολέσκο), ήταν Ελληνίδα σοπράνο, πρωταγωνίστρια της αθηναϊκής οπερέτας και γενικότερα του ελαφρού μουσικού θεάτρου, ιδίως κατά την εποχή του Μεσοπολέμου.

 Βιογραφικά στοιχεία 
Η Πάολα γεννήθηκε στην Αθήνα το 1916, ως δεύτερο τέκνο, μετά την αδερφή της Μαρία, του Δημητρίου και της Αικατερίνης Σπηλιωτοπούλου. Η οικογένειά της μετοίκησε σύντομα στον Βόλο, όπου η Πάολα αργότερα φοίτησε στο ωδείο της πόλης. Εκεί την ανακάλυψε ο διευθυντής του Ωδείου Αθηνών ως εξαιρετικό ταλέντο και την έφερε στην Αθήνα, καλύπτοντας τα έξοδα των σπουδών της στο Ωδείο μέχρι την αποφοίτησή της ως αριστούχου.

Η πρώτη της εμφάνιση ήταν στη «Μάντρα» του Αττίκ το 1930, μόλις στα 14 τηςΦωτογραφία άρθρου της εφημερίδας «Πατρίς» της 12ης Αυγούστου 1930 με θέμα τη Μάντρα του Αττίκ, όπου μνημονεύεται η πρώτη εμφάνιση της «κυρίας Νικολέσκου», αναδημοσιευμένο από την Εφημερίδα των Συντακτών στο πλαίσιο άρθρου για τον Αττίκ στις 27 Ιουνίου 2019. Το 1931 πρωτοεμφανίστηκε σε οπερέτα, στο έργο «Τσιν-Τσι-Λα» (ιταλ. «Cin-Ci-Là») του Κάρλο ΛομπάρντοΟ "πατέρας" της αναγέννησης της ιταλικής οπερέτας, βιογραφία (ιταλικά)  με τον θίασο Παρασκευά Οικονόμου. Αργότερα σχημάτισε δικό της θίασο, με τον οποίο έδωσε επιτυχημένες παραστάσεις στην Αθήνα, αλλά και σε άλλες πόλεις και γειτονικές χώρες, ενώ μεταπολεμικά περιόδευσε και στην Αγγλία, τη Γαλλία και για μία δεκαετία στις ΗΠΑ.

Η Πάολα συνεργάστηκε μεταξύ άλλων με τον συνθέτη και στιχουργό Χρήστο Χαιρόπουλο, του οποίου αποτέλεσε την μούσα έμπνευσης. Μάλιστα αυτός της έγραψε αφιερωματικά το τραγούδι "Πάολα", το οποίο στη συνέχεια η ίδια πρωτοερμήνευσε.

 Θεατρικές παραστάσεις 
"Τσιν-Τσι-Λα", οπερέτα (1931)
"Η τετραπέρατη", επιθεώρηση (1932)
"Όνειρο ήταν και πάει", οπερέτα (1933)
"Κάτι άλλο", επιθεώρηση (1935)
"Ακουαρέλλες", επιθεώρηση (1943) Άρθρο αφιερωμένο στην παράσταση "Ακουαρέλλες" με φωτογραφίες και αφίσες της εποχής, από τον ιστότοπο του μπλογκ φίλων της Ρένας Βλαχοπούλου (http://vlahopoulou.blogspot.com/)
"Ταμπλ ντοτ", επιθεώρηση-ρεβύ (1943)

 Αξιόλογες ερμηνείες 
"Αγαπημένη μου χρόνια πολλά"
"Αν βγουν αλήθεια"
"Βασίλισσα, Βασίλισσα" Το τραγούδι παρουσιάστηκε σε ερανική εσπερίδα που διοργανώθηκε το 1949 στην Αθήνα στο θέατρο Ρεξ υπό την αιγίδα της Βασίλισσας Φρειδερίκης και ήταν αφιερωμένο σε αυτήν.
"Γιατί να με ζηλεύεις"
"Γιατί να πεις πως μ' αγαπάς"
"Γλυκιά μου Μόνικα"
"Γυναίκες γυναίκες"
"Γυναίκες τρελλές"
"Δυο πράσινα μάτια"
"Δωσ' μου λίγη αγάπη"
"Έτσι αγαπήθηκαν" (σε σύνθεση της ιδίας)
"Η Αθηναία"
"Καταραμένη να 'σαι"
"Κι όμως, κι όμως"
"Ματάκια κλαμμένα"
"Μη γελάς όταν στενάζω"
"Μη πιστέψεις τη γυναίκα"
"Όνειρο ήταν και πάει"
"Πάμε στο άγνωστο"
"Πάολα" Πολύ δημοφιλές στην εποχή του τραγούδι σε ρυθμό Tango Argentino
"Περιμένω γράμμα σου"
"Πλάνο φιλί"
"Ρεζεντά" Τη σύνθεση έκανε -σε ρυθμό Tango Argentino- και τους στίχους έγραψε η ξαδέρφη της Πάολας, συνθέτις και στιχουργός Λόλα Βώττη, που αφιέρωσε το τραγούδι στην Πάολα. Το ερμήνευσε ο μεγάλος ηθοποιός και τενόρος Ορέστης Μακρής στην επιθεώρηση "Παναθήναια 1931", όπως και η Πάολα. Μεγάλη επιτυχία της εποχής και ένα από τα αξιολογότερα ελληνικά τάγκο.
"Σαν έφυγες μακριά μου"
"Τέτοια μάτια γαλανά" Δημοφιλές ρομαντικό τάγκο σε στίχους Αλέκου Σακελλάριου-Χρήστου Γιαννακόπουλου και μουσική Μιχάλη Σουγιούλ, από την επιθεώρηση "Γαλανός Ουρανός" του 1944
"Της κιθάρας το κλάμα"
"Της Κολομπίνας το φιλί" Τραγούδι σε ρυθμό Tango habanera
"Τι είναι η γυναίκα"
"Τι έχεις κι όλο κλαις"
"Τι κι αν χαθείς"
"Ψαροπούλα"

 Εξωτερικοί σύνδεσμοι 
Βιογραφικό της καλλιτέχνιδος από το "Ελληνικό Λογοτεχνικό και Ιστορικό Αρχείο" του Μορφωτικού Ιδρύματος Εθνικής Τραπέζης, ιστότοπος http://greekarchivesinventory.gak.gr/
Πληροφορίες για κάποια τραγούδια της, από τον ιστότοπο του Ελληνικού Λογοτεχνικού και Ιστορικού Αρχείου (elia.org)
Πληροφορίες για κάποια τραγούδια της, από τον ιστότοπο kithara.gr

 Βιβλιογραφία 
«Το λεξικό της ελληνικής μουσικής», Τάκης Καλογερόπουλος, εκδ. Γιαλλέλη (1998), Τόμος 4, σελ. 561-562

 Παραπομπές 

Κατηγορία:Ελληνίδες υψίφωνοι
Κατηγορία:Απόφοιτοι του Ωδείου Αθηνών